ສຳເລັດປ້ອງກັນງານບຸນນະມັດສະການ ພະທາດຫຼວງວຽງຈັນປະຈຳ ປີ 2019
ພົຈວ ບຸບຜາ ສີພົມມາ ຫົວໜ້າກອງບັນຊາການ ປກສ ນະຄອນຫຼວງວຽງຈັນ ທັງເປັນຫົວໜ້າຄະນະຮັບຜິດຊອບ ວຽກງານປ້ອງກັນງານບຸນ ນະມັດສະການພະທາດຫຼວງ ແລະ ງານວາງສະແດວສີນຄ້າ ປະຈຳປີ 2019 ໄດ້ລາຍງານກ່ຽວກັບຜົນສຳເລັດ ໃນການປ້ອງກັນງານບຸນດັ່ງກ່າວ ໃນວັນທີ 13 ພະຈິກ ນີ້ວ່າ: ຄະນະຮັບຜິດຊອບວຽກງານ ປ້ອງກັນງານບຸນ ໄດ້ມີການຈັດວາງກຳລັງຢ່າງແໜ້ນໜ້າ ແລະ ສຸມທຸກກຳລັງແຮງ ເຂົ້າໃນການກວດກາ, ຕິດຕາມ, ລາດຕະເວນ, ຕາມຈຸດຕ່າງໆ ພາຍໃນ ແລະ ພາຍນອກງານບຸນ, ກຳລັງປ້ອງກັນຄວາມສະຫງົບ ທຸກສະຫາຍ ມີຄວາມເປັນເຈົ້າການ ໃນການປະຕິບັດໜ້າທີ່ ຈື່ງເຮັດໃຫ້ບຸນມະຫັດສະການພະທາດຫຼວງວຽງຈັນ ແລະ ງານວາງສະແດງສີນຄ້າ ປະຈຳປີ 2019 ນີ້ ມີຄວາມສະຫງົບ ເປັນລະບຽບຮຽບຮ້ອຍ ແລະ ປອດໄພໂດຍພື້ນຖານ.